Maailma edetabelis 25. kohta hoidev Kanepi on Brüsselis asetatud kaheksandana. Kõrgeim asetus on maailma kolmandal reketil, poolataril Agnieszka Radwanskal.
Avaringi võidu korral kohtub Kanepi teises ringis wild card'iga turniirile pääsenud belglanna Tamaryn Hendleri (WTA 196.) ja kvalifikatsiooniturniirilt tulnud mängija omavahelise matši võitjaga. Kolmandas ringis võib vastaseks tulla Roberta Vinci, kelle Kanepi alistas mai algul Estorili turniiri poolfinaalis.